"ایران هئچ بیر شکیلده نۆوه سلاحی الده ائتمهمهلیدیر"
جیمز کلورلی: ایچریده اؤز خالقینا ظلم ائدن بیر رژیم، مطلقا دیشاریداکی دوست و متفیقلریمیزی تهدید ائدجکدیر
اینگیلتره خاریجی ایشلر باخانی جیمز کلورلی، "ایران هئچ بیر شکیلده نۆوه سلاحی الده ائتمهمهلیدیر" دئدی.
جیمز کلورلی توییتردهکی پایلاشیمیندا، ایرانین نۆوه پروگرامینی داها دا گئنیشلندیردیگینه ایشاره ائدرک، بونون، رژیمین کۆرهسل گوونلیک اوچون یاراتدیغی تهلوکهنین بیر باشقا اثباتی اولدوغونو بیلدیردی.
باخان کلورلی،
"ایچریده اؤز خالقینا ظلم ائدن بیر رژیم، مطلقا دیشاریداکی دوست و متفیقلریمیزی تهدید ائدجکدیر. ایران هئچ بیر شکیلده نۆوه سلاحی الده ائتمهمهلیدیر" دئدی.
ایران، اولوسلارآراسی اتم انرژیسی آژانسی ایله بازیم اولان امکداشلیفی ائتمهدیگی اوچون آژانسین آلدیغی قرارا جاواب اولاراق فردوداکی نۆوه تاسیسینده اورانیومو یۆزده ۶۰ صافلیقدا زنگینلشدیرمهیه باشلادیغینی آچیقلامیشدی.
«ای۳» اولاراق آدلاندیریلان اینگیلتره، فرانسا و آلمانیا دونن ایرانین نۆوه پروگرامینی داها دا گئنیشلهندیرمه قرارینی قینامیشدی.
اوچ اؤلکهنین اورتاق آچیقلاماسیندا،
"ایرانین بو آددیمی قلوبال نۆوه سلاحلارینین یاییلماماسینی اؤنلهمه سیستمینه بیر میدان اوخومادیر" ایفادهسینه یئر وئریلمیشدی.
ایلگیلیلی خبرلر
دونتسک شهرینه ائدیلن هوجومدا 3 نفر اؤلوب
روسیانین ایلحاق ائتدیگی دونتسک شهرینه ائدیلن هوجومدا 3 نفر اؤلوب، 14 نفر یارالانیب.
رئیسی: اعتراضلارا قولاق آسماق لازیمدیر
"اعتراض مثبت، عصیان ییخیجیدیر. اعتراضلارا قولاق آسماق لازیمدیر"
ایسراییل قوهلری نابلس-دا کؤهنه شهر اراضیسینی محاصرهیه آلیب
ایسراییل قوهلری ایشغال آلتینداکی اوردون چایینین باتی ساحلیندهکی نابلس-دا کؤهنه شهرین اراضیسینی محاصرهیه آلیب.
azb_Arab azb_Arab azb_Arab azb_Arab kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab azb_Arab